**STOP MAKING SENSE U ART KINU KRITERION**

**Sarajevo, 22. august 2012. godine** – Nakon projekcija filma "Martovske ide" u art kinu Kriterion u četvrtak je premijera filma "Stop making sense”, koji je snimljen 1983. Godine na tri koncerta grupe Talking Heads.. Film „Stop making sense” sa projekcijama počinje 23. augusta u terminu od 20:20 sati.

Dokumentarni film „Stop making sense” je ostvario zavidan uspjeh, a u poznatoj sceni sa samog početka, David Byrne izlazi sa gitarom i kasetofonom, kasetofon spušta na zemlju i sa njega pušta unaprijed snimljen ritam, te stojeći pored, izvodi solo verziju “Psycho Killer-a”.

Sa svakom novom pjesmom, na bini mu se pridružuje po jedan član benda ili pratećeg orkestra, sve do samog kraja kada kamera prvi put prikazuje i publiku.

Ovaj film smatra se, zajedno sa kultnim dokumentarcem „Woodstok”, za najinovativniji i najvažniji muzički dokumentarac.

Američki magazin „Times” napravio je izbor najboljih koncertnih filmova ikada, a na vrhu su se našli Talking Heads u ostvarenju „Stop Making Sense” u režiji Jonathan Demme-a.

Jonathan Demme je režiser brojnih velikih ostvarenja među kojima je i film "Kad jaganjci utihnu".

Film „Stop making sense” će biti na repertoaru art kina Kriterion od 23. augusta do 29. augusta u terminu od 20:20 sati.

Cijena ulaznice iznosi 5 KM, dok studenti ulaznicu mogu kupiti po cijeni od 4 KM.

U 18 sati je na repertoaru film "Martovske ide" američkog glumca i režisera George Clooneya.

Film govori o Stephen Meyersu, koji jemajstor svog zanata i pametni mladić, koji se upliće u opasnu političku igru. Stephen radi kao glasnogovornik u predsjedničkoj kampanji za guvernera Mikea Morrisa koji se u Ohiu bori za predsjedničku nominaciju Demokratske stranke. Međutim, kada mu suparnički glasnogovornik ponudi posao u svom timu, Stephen zaboravi o svemu informisati svog šefa, a nova saznanja bi mogla ugroziti Morrisovu političku karijeru.

**Za više informacije molim Vas da me kontaktirate.**

Dalila Zeljković

061 325 911